El conceto de superficie el se forma da ł'esperiensa quotidiana, considerando par esempio el bordo de ojeti concreti o łamine estremamente sottiłi. In matematica ste idee łe vien formałisà intendendo par superficie on ente jeometrico che el se pò pensar generà in vari modi, come dal movimento continuo de na łinea o dal contorno de on corpo sołido. Ła pol esare piana, curva, łimità, iłimità, serà o verta. Łe definision matemàteghe łe xe diverse ma łe xe tute quante drento ła nosion de "superficie astrata" e de varietà differensiabiłe. Inte i casi pì comuni el termine el xe usà par riferirse a superfici inte on spasio tridimensional.